עמוס גילהר

עמוס גילהר הוא רופא עור ואימונולוג ישראלי, פרופסור אמריטוס לרפואת עור בפקולטה לרפואה ע"ש רות וברוס רפפורט, הטכניון – מכון טכנולוגי לישראל. כיהן במשך 22 שנים כמנהל המרכז הגריאטרי-שיקומי פלימן בחיפה. משנת 1986 עומד בראש המעבדה לחקר העור, השיער והזקנה בפקולטה לרפואה של הטכניון. עמוס גילהר נולד בחיפה ליטי (יהודית) לבית בלוך ופנחס גילהר (זילברהרץ), שפעל רבות במסגרת ההסתדרות הציונית בווינה. לעמוס אח בשם אורי. למד בבתי הספר היסודיים "גאולה" בשכונת הדר ו"זיכרון יוסף" בשכונת אחוזה בחיפה ומכתה ז' עד כיתה י"ב למד בבית הספר הריאלי. התגייס לצה"ל בשנת 1965. נשוי לדורית לבית פרחי מ-1984, ולהם שתי בנות. גילהר למד רפואה וסיים במחזור השני של הפקולטה לרפואה של הטכניון, בשנת 1976. לאחר סיום הלימודים, התגייס שוב לצה"ל ושימש כרופא מוטס במרחב שלמה. עם שחרורו משירותו הצבאי, בשנת 1977, החל את התמחותו ברפואת עור בבית החולים רמב"ם בחיפה, בהדרכת פרופ' סלים חיים. במהלך התמחותו ברפואת עור שולב בחקר מנגנוני החיסון – אימונולוגיה, במעבדתו של פרופ' דב גולן שבפקולטה לרפואה של הטכניון. משנת 1982 שימש כרופא בכיר במחלקת עור בבית החולים רמב"ם. בין השנים 1984–1985 יצא להשתלמות באימונולוגיה של העור באוניברסיטת יוטה, בסולט לייק סיטי שבארצות הברית, אצל פרופ' ג'רלד קרוגר. שם נחשף לראשונה לצורך בבניית מודלים מעבדתיים שיקלו על חקר הבנת תהליכים הגורמים למחלות, ושישמשו בדיקת יעילות תרופות לפני חשיפתן לחולים עצמם. גילהר פיתח מודל אנושי-עכברי, שסייע בפיצוח מחלה אוטואימונית של השיער- האלופציה אראטה. דגם זה מבוסס על נטילת פיסות עור זעירות מקרקפת החולים, והעברתן לעכברים ייחודים, חסרי מנגנון חיסוני. צמיחת השיער בשתלים העידה כי אין פגם בזקיקי השיער אצל החולים, אלא בתהליך מערכתי. במקביל, החל לעסוק בלימוד יצירת מחלת הפסוריאזיס על גבי עור המושתל על גבי העכברים. גילהר שב לישראל בשנת 1985. בשנת 1986 הוקמה המעבדה לחקר העור בפקולטה לרפואה בטכניון ונוצר שיתוף פעולה עם כירורג הפלסטי יהודה אולמן. בין נושאי המחקר של המעבדה האלופציה אראטה, פסוריאזיס והזדקנות העור. שיתופי פעולה נעשו עם פרופ' ריצ'רד שלמה קאליש, מנהל מחלקת עור בסטוני ברוק, ניו יורק, ארצות הברית ופרופ' ראלף פאוס, שמעבדותיו נמצאות במיאמי, ארצות הברית, מנצ'סטר, בריטניה ומונסטר, גרמניה. [דרוש מקור] כמו כן פותח דגם חדש למחלת האטופיק דרמטיטיס. פרופ' גילהר כיהן כמנהל המרכז הרפואי ע"ש פלימן משנת 1994 ועד לפרישתו ב-2016. בשנת 2002, החלה מדיניות ההפרטה של ממשלת ישראל והוחלט על הפרטה או סגירה של בית החולים פלימן. מימוש החלטה זו היה עלול לגרום לקריסת הטיפול המשקם של קשישי חיפה והצפון. לאור זאת, פרופ' גילהר בשיתוף הדוק עם מנהל המחלקה הגריאטרית ויו"ר ועד הרופאים ד"ר אפרים אייזן, יצאו למאבק ציבורי כנגד ההחלטה.[דרוש מקור] בתקופת ניהולו הוקמה ונפתחה מחלקת מונשמים בבית החולים, ובית החולים סופח לפקולטה לרפואה של הטכניון. גילהר שימש כמרצה בכיר בפקולטה לרפואה ע"ש רפפורט של הטכניון בין השנים 1994–1998, כפרופסור חבר בין השנים 1998–2012, וכפרופסור מן המניין בין השנים 2012 ל-2015. פועלו כלל, בין היתר, שילוב ומיסוד לימודי הגריאטריה כחלק מלימודי הרפואה בפקולטה. בין השנים 1999–2009 כיהן כיו"ר הוועדה לאתיקה בניסויים קליניים בבני-אדם של הטכניון. בין השנים 1994–1999 שימש כחבר הוועדה לניסויים בבעלי חיים של הטכניון. פעילותו המחקרית מתפרשת על שטחים רבים הקשורים במקצוע, ובעיקר בשלושה מישורים: חקר העור הזקן והזדקנות. ממצאי מחקריו צוטטו בהרחבה בכלי התקשורת בעולם[דרוש מקור]. גילהר מוביל כיום מחקר בהשתתפות מדענים באירופה על נושא ההזדקנות. חקר מחלת הפסוריאזיס חקר מחלת האלופציה אראטה (Alopecia Areata). 2016- עד כה– חבר המועצה המדעית המייעצת, האגודה הלאומית לאלופציה אראטה - The National Alopecia Areata Foundation (NAAF), קליפורניה, ארצות הברית 1996 – 2012 – חבר הוועדה המייעצת לרישוי תמרוקים, משרד הבריאות, ירושלים. 2011– עכשיו: חבר מערכת העיתון המדעי היוצא לאור בגרמניה Experimental Dermatology 2005 – 2007 – יו"ר הוועדה לגיבוש המלצות לגבי רפואה אסתטית. הוגשו המלצות למועצה הלאומית לכירורגיה ולמנכ"ל משרד הבריאות. 2020-2021 - קיבל את התואר יקיר חיפה https://youtu.be/ZBaFltlIlGY 2006: EM FARBER Research Award for Excellence in Research, Society for Investigative Dermatology, USA דף חוקר של עמוס גילהר, באתר המכון לננוטכנולוגיה ע"ש רסל ברי (Russell Berrie Nanotechnology Institute) דני בר-און, האם קרב היום שבו תיפתר בעיית ההקרחה?, באתר הארץ, 18 בספטמבר 2019 עמוס גילהר, חוקרים ישראלים גילו גורם לא מוכר למחלת הפסוריאזיס, באתר הארץ, 20 במאי 2019 מעיין הרוני, ‏מחקר חדש מציע דרכים לריפוי מחלת הפסוריאזיס, באתר מעריב אונליין, 20 בדצמבר 2018 עמוס גילהר, חיים יותר - פורשים פחות, באתר TheMarker‏, 16 באפריל 2014 סדר יום עם קרן נויבך - מדוע לבתי החולים הגריאטריים יש דימוי כל כך בעייתי? | כאן 11 לשעבר רשות השידור, סרטון באתר יוטיוב (אורך: 20:46) על מחלת הפסוריאזיס, שלושה שיודעים, כאן תרבות פגישת סגל- הקריה הרפואית רמב"ם | "הצערת העור - אגדה או מציאות?" 23 בפברואר 2023 https://youtu.be/NFkRWVx4Yo4 ממאמריו: הפתרון נמצא בביה"ח הגריאטריים, באתר TheMarker‏, 13 בינואר 2014 הדרת קשישים, באתר גלובס, 3 בפברואר 2014 על מערכת הבריאות לעודד העברת קשישים מאושפזים למחלקות ייעודיות, באתר הארץ, 19 בפברואר 2012 מדינת אנטי-אייג'ינג: צעירותה מביישת את זקנתה, 2 באפריל 2012 האם אריסון תתרום גם למוסד גריאטרי?, באתר TheMarker‏, 28 במרץ 2012 דף פרופסור של עמוס גילהר, באתר הטכניון ערב פרידה ממנהל בית החולים - פרופסור עמוס גילהר, באתר המרכז הגריאטרי-שיקומי פלימן ‏Amos Gilhar's Lab, באתר labnesium A. Gilhar, G. G. Krueger, Hair growth in scalp grafts from patients with alopecia areata and alopecia universalis grafted onto nude mice, Archives of Dermatology 123, 1987-01, עמ' 44–50 עמוס גילהר ואפרים אייזן, זקוקים לשיקום? לא תקבלו, באתר TheMarker‏, 26 ביולי 2012 הדרת קשישים, באתר גלובס, 3 בפברואר 2014 עמוס גילהר, חוקרים ישראלים גילו גורם לא מוכר למחלת הפסוריאזיס, באתר הארץ, 20 במאי 2019 הגורם העיקרי לאיבוד שיער, מתוך "הטכניון" - מגזין הטכניון